Համայնքի տնտեսության մասնագիտացման ուղղությունը գյուղատնտեսությունն է: Գյուղատնտեսական հողահանդակների հիմնական մասն օգտագործվում է որպես պտղատու եւ խաղողի այգիներ, վարելահողեր, խոտհարքեր: Գյուղատնտեսական համախառն բերքի մեծ մասը բաժին է ընկնում բուսաբուծությանը: Զբաղվում են պտղաբուծությամբ, խաղողագործությամբ, բանջարաբոստանային, հացահատիկային, կերային կուլտուրաների մշակությամբ: Պահուստային հողերը զբաղեցնում են համայնքի մակերեսի 20%, որոնց մեջ մեծ է վարելահողերի տեսակարար կշիռը` 26հա: Շատ փոքր տարածք են զբաղեցնում արոտավայրերը` 11 հա: Զբաղվում են խոշոր եւ մանր եղջերավոր անասնաբուծությամբ: